**EELNÕU 2022/44**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon | JK |
| kultuuri-ja spordikomisjon | X |
| majandus-ja keskkonnakomisjon |  |
| revisjonikomisjon |  |
| sotsiaalkomisjon |  |

**VILJANDI LINNAVOLIKOGU**

OTSUS

### 27. jaanuar 2022 nr

Esindajate määramine Viljandi linna huvikoolide

hoolekogudesse

Kohaliku omavalitsuse korralduse seaduse § 22 lõike 1 punkti 37 ja huvikooli seaduse § 17 alusel Viljandi Linnavolikogu

**o t s u s t a b:**

1. Nimetada Viljandi linna huvikoolide hoolekogudesse järgnevad Viljandi Linnavolikogu esindajad:

* 1. Viljandi Huvikool
  2. Viljandi Kunstikool
  3. Viljandi Muusikakool
  4. Viljandi Spordikool

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Riina Viileberg

**Esitatud:**

**Esitaja:** Viljandi Linnavalitsus **Ettekandja:** Kristjan Mändmaa

**Lk arv:**

**Hääletamine:** poolthäälteenamusel

Seletuskiri

**Esindajate määramine Viljandi linna huvikoolide**

**hoolekogudesse**

Eelnõu eesmärk on nimetada Viljandi linna huvikoolide hoolekogudesse pidaja esindajad.

Vastavalt huvikooli seaduse § 17 kuuluvad haridusasutuste hoolekogudesse ka pidajate esindajad. Munitsipaalharidusasutuse pidaja eelpool nimetatud seaduste mõistes on kohalik omavalitsus.

**Kohaliku omavalitsuse korralduse seadus**

§ 22. Volikogu pädevus

1. Volikogu ainupädevusse kuulub järgmiste küsimuste otsustamine:

/…/

37) muud seadusega volikogu ainupädevusse antud küsimused.

**Huvikooli seadus**

§ 17. Huvikooli hoolekogu

(1) Huvikooli hoolekogu suunab huvikooli tegevust ning teeb ettepanekuid huvikooli direktorile ja kooli pidajale huvikooli arengu, vara ja eelarvega seotud küsimustes. Kooli pidaja moodustab viie- kuni üheksaliikmelise hoolekogu.

(2) Hoolekogu liikmed on kooli pidaja ja huvikooli toetavate organisatsioonide esindajad, õppe- ja kasvatustegevusega seotud koolitöötajate ja õppurite esindaja või õpilasomavalitsuse olemasolul selle esindaja. Huvikoolis, kus õpivad ka alaealised, kuulub hoolekogusse ka lastevanemate esindaja.

(3) Huvikooli hoolekogu:

1) teeb vajadusel kooli pidajale ettepaneku järelevalve teostamiseks huvikooli tegevuse üle;

2) kuulab ära huvikooli direktori aruande huvikooli tegevuse ja eelarve täitmise kohta ning edastab selle koos omapoolse hinnanguga kooli pidajale;

3) kuulab ära direktori koostatud eelarveprojekti ning edastab selle koos omapoolse hinnanguga kooli pidajale;

4) teeb ettepanekuid huviala õppekava või õppekorralduse muutmiseks;

5) teeb ettepanekuid huvikooli põhimääruse muutmiseks.

(4) Huvikooli hoolekogu teeb üksikküsimustes otsuseid.

Eelnõu sisuks on Viljandi linna huvikoolide hoolekogudesse kooli pidaja poolsete esindajate määramine.

Kehtiva seadusandluse kohaselt ei ole huvikooli hoolekogudes olevate pidaja esindajate arv määratletud. Hoolekogus võib olla kokku 5-9 liiget, mille loetelu on toodud eelnevalt seaduse väljavõttes.

Varasemalt kinnitatud huvikoolide hoolekogude liikmete arv ja nende jagunemine esindajate vahel on toodud järgmises tabelis:

|  |  |  |
| --- | --- | --- |
| Huvikooli nimi | Hoolekogu liikmete arv | Pidaja esindajate arv |
| Viljandi Huvikool | 9 | 1 |
| Viljandi Kunstikool | 7/9\* | 1/3\* |
| Viljandi Muusikakool | 8 | 1 |
| Viljandi Spordikool | 9 | 1 |

\* Viljandi Linnavolikogu 30.11.2017 otsuse nr 20 „Esindajate määramine Viljandi linna haridusasutuste hoolekogudesse“ kohaselt oli Viljandi Kunstikooli hoolekogus 1 pidaja esindaja ja hoolekogus kokku seega 7 liiget. 26. Viljandi Linnavolikogu 26.11.2020 otsusega nr 206 „Viljandi Linnavolikogu 30.11.2017 otsuse nr 20 „Esindajate määramine Viljandi linna haridusasutuste hoolekogudesse“ muutmine“, määrati Viljandi Kunstikooli hoolekogusse 3 pidaja esindajat, mis muutis hoolekogu 9 liikmeliseks.

Viljandi Linnavalitsus teeb ettepaneku esitada igasse huvikooli hoolekogusse kaks volikogu liiget – üks koalitsioonist ja teine opositsioonist.

Rahalist kulu või tulu antud otsusega Viljandi linnale ei kaasne.

(allkirjastatud digitaalselt)

Riina Viileberg

haridusspetsialist